18. ESENTA ȘI MORALA 
COMUNISMULUI„-more philosophico 
demonstrata 


Motto : „— Credeţi că ideea comu- 
nismului ar fi avut vreo 
șansă dacă încăpea pe alte 
miini ? 


P. "Ţuţea : Care miini pot transfor- 
ma o eroare în adevăr ? Cel 
mult, dacă încăpea pe alte 
miini se termina mai repede 
cu comunismul“. 


Citind rîndurile care urmează, un cunoscut 
i a obiectat că ar trebui să subliniez faptul că 
„riitorul lon Raţiu nu este aceiași persoană 
«u deputatul Ion Raţiu. Ei bine, tocmai aceas- 
lu este de arătat, autorul Moscovei sfidează lu- 
mea este chiar distinsa personalitate a vieţii 
politice românești. Regretabila necunoaștere a 
uwostui lucru se datorește tirajului foarte res- 
Ivins în care a apărut această carte care, deși 
ur terbui să se găsească în fiecare casă, rămîne 
«lin păcate o raritate, la care puţini au avut 
HUeos, . 

Scrisă de Ion Raţiu între 1949 și 1950, lu- 
urarea a fost tipărită pentru prima dată abia în 
1186 la Londra, pentru ca în ultimul timp să fie 
Irudusă în româneşte de către Radu Bărbulescu 
“i să apară în Editura Românul Liber. 

În Moscova sfidează lumea, comunismul este 
unalizat printr-o cercetare filosofică a esenței şi 
moralei acestuia. De aceea cartea nu a pierdut 
din valoare cu trecerea anilor deşi, în planul 

imediatului politic, multe se pot adăuga, așa 
cum de altfel a şi încercat traducătorul, prin 
notele sale. Pentru mulţi aducerea la zi li s-ar 
părea poate oportună, Mie însă notele traducă- 
torului mi s-au părut neadecvate nivelului de 
tratare a subiectului. În momentul în care auto- 
rul prezintă unele evenimente politice, faptul 
e prilejuit doar de exemplificarea modului în 
care nişte idei, ce par abstracte și rupte de rea- 
litate, fac realitatea inteligibilă și chiar previ- 
zibilă. Așa se explică uimitoarele previziuni 
ale politologului român, ce au devansat eveni- 
mente politice uneori cu 15, alteori cu 18 sau 
chiar cu 21 de ani, 

Citind cele scrise de Ion Raţiu cu patru de- 
cenii în urmă, am văzut adevărata faţă a „paci- 
fismului“ rusesc. Desigur aceasta nu a fost do- 
vada unei deosebite perspicacități din partea 
mea, pentru că în carte lucrurile sînt arătate 
cît se poate de explicit. 

Astfel, cele zece puncte, în care sînt inde- 
xate principiile urmate de Rusia Sovietică pen- 
tru întărirea și extinderea puterii sale în lume, 
constituie un adevărat Decalog al comunis- 
mului : 

1. Exploatează idealismul oamenilor de bună 
credinţă ; 

2. Propagă idealuri înalte la toate întrunirile, 
congresele şi conferințele internaționale ; 

3. Prezintă întotdeauna Rusia ca avînd drep- 
tate, ca fiind mereu bună ; să nu admiţi greșeli 
și defecte ; 

4. Prezintă drept posibilă și chiar dezirabilă 
coexistența sistemelor capitalist și comunist ; 

5. Folosește toate declaraţiile oamenilor de 
vază, favorabile Rusiei comuniste ; dă-le publi- 
citate maximă ; 

6. Folosește reputaţia internaţională a savan- 
tilor sovietici pentru a apăra sistemul politic 
sovietic, de cîte ori ai ocazia ; 

7. Caută publicitate pentru ideile comuniste 
în platforme internaţionale (Un exemplu în 
acest sens îl constituie încercarea de introdu- 

cere a ideii de „justiţie a poporului“ în „Decla- 
ruția drepturilor omului“) ; 

5. Captează fondul de bunăvoință față de 
husia ; 

9. Caută să controlezi toate organizaţiile in- 
ternaţionale ; dacă nu reușești, continuă să par- 
licipi atîta vreme cît participarea servește ca 
v platformă folositoare ideilor sovietice ; dacă 
uta este imposibil, boicotează-le și denunţă-le 
ca instrumente reacționare ale militariştilor și 
imperialiștilor ; 

10. Fereşte-te de toate întrunirile internaţio- 
nule ce au drept scop simpla înţelegere între 
popoare. 

Odată cu comunismul şi-a făcut apariţia şi 
o nouă așa-zisa moralitate în care cruzimea, 
lipsa de scrupule și minciuna sfruntată sînt 
practicate în numele „datoriei“. Cinismul no- 
menclaturii comuniste este remarcabil. Unul 
dintre exponenții săi a afirmat odată : „Siste- 
mul e putred, economia într-o mizerie perma- 
nentă, dar noi trăim bine în ea ; de altfel Ves- 
lul are o scurtă ţinere de minte și ne va ajuta 
intotdeauna“. 

Sistemul comunist este puternic, scrie Ion 
laţiu, prin aparatul de subversiune utilizat. 
Subveriunea se realizează prin penetrarea me- 
diilor de informare, prin recrutarea de agenţi 
de influenţă în serviciul politicii sovietice. Un 
loc important îl ocupă dezinformarea, prin răs- 
pindirea deliberată de neadevăruri ; dacă este 
necesar, folosirea de documente măsluite. Nu 
lrebuie uitată nici recrutarea sistematică, an- 
lrenarea şi finanțarea teroriștilor. „Loviturile 
de stat teleghidate“ sînt specialitatea casei (a- 
lirmaţie făcută acum 40 de ani !). Toate acestea 
nu urmăresc altceva decît cîștiguri teritoriale, 
fără agresiune directă. Războiul, deși folosit cu 
măsură, este un instrument de politică externă. 
Atacul direct se utilizează atunci cînd ţara ata- 
cată este incapabilă de a se apăra singură și 
cînd nu poate primi ajutoare. 

Toate acestea amintesc de imoralitatea per- 
coptelor enumerate de Kant, percepte de mult 

cunoscute și aplicate cînd intră în joc nesăţioasa 
dorinţă de putere a unor state : 

1, Fac et escusa : profită de cea mai tavo- 
rabilă ocazie pentru luarea în posesie a unui 
popor vecin. Justificarea, după faptă, se poate 
înfățișa înt:-o lumină mai frumoasă ; 

2. Si fecisti nega : tăgăduiește că ceea ce tu 
însuţi ai comis criminal ar fi fapta ta; 

3, Divide et impera : aţițţă neînţelegeri între 
state pentru ca, sub aparența unui ajutor dat 
celui slab, să le aduci, unul după altul, sub stă- 
pînirea ta. (Im. Kant, Spre pacea eternă, trad. 
I. Gorun). 

Deosebit de actuală este şi remarcarea tun- 
damentalei  duplicităţi a politicii sovietice, 
Există două nivele : nivelul guvernamental, la 
care se întreţin relaţii diplomatice şi se sem- 
nează acorduri de bună înţelegere și cooperare 
și nivelul popular, la care este dusă o activitate 
de subminare a stabilităţii și puterii statelor cu 
care s-au încheiat respectivele tratate. 

Pentru cei care mai cred încă în virtuțile doc- 
trinei- comuniste, imaginîndu-și că doar modul 
de aplicare a fost greșit, le recomandăm să ci- 
tească paginile în care se arată de ce „totul 
este rău în comunism'. 

Desigur ar mai fi multe lucruri interesante 
de amintit din cartea, care în totalitatea ei este 
cît se poate de captivantă și instructivă. 

Dintre cele reţinute în mod deosebit se nu- 
mără totala aservire a statelor comuniste faţă 
de Moscova, pretenţiile de mesianism ca şi de- 
celarea factorilor ce au dus la lăţirea pe jumă- 
tate de glob a puterii sovietice. 

Perceptele enumerate se aplică pentru îna- 
intarea neîncetată a influenţei comuniste. Pa- 
rabola asanării unei mlaștini prezintă în mod 
sugestiv etapele acestei înaintări. 

Comunismul a urmărit să distrugă încrede- 
rea individului în forțele sale proprii prin in- 
staurarea sistematică şi în toate domeniile a se- 
lecţiei inverse, 

Astiel s-a încercat izolarea elementelor ca- 
pubile și promovarea exemplarelor puţin dotate 
intelectual și, prin aceasta, uşor manevrabile. 

Nivelarea oamenilor în societatea comunistă 
vra de-a dreptul vitală pentru sistem. For- 
ma de guvernare era statul polițienesc, care 
usigura menţinerea puterii în mina unei clici 
(nomenclatura), prin cea mai absolută tiranie. 

Citind în urmă cu cîţiva ani Politica lui 
Aristotel! am constatat cu surprindere că me- 
lodele folosite pentru perpetuarea tiraniei nu 
au tost inventate de comuniști, ele putînd fi 
regăsite chiar și în cartea Stagiritului, scrisă 
acum 2200 de ani: 

„„A înăbuși orice superioritate ce se ri- 
dică, a se scăpa de oamenii de ispravă, a 
se interzice mesele comune și întrunirile ; a 
impiedica învățătura și tot ce ține de ea, 
adică a înlătura orice dă curaj și încredere 
in sine ; a împiedica ca oamenii să aibă timp 
liber ; a face totul pentru ca supușii să nu 
se cunoască laolaltă, fiindcă relațiunile aduc 
o încredere reciprocă. Mai mult, a cunoaşte 
bine toate schimbările de locuință ale cetă- 
țenilor și a-i sili a nu ieși niciodată din por- 
țile cetății, spre a fi întotdeauna în curent 
cu ceea ce fac și a-i obişnui cu josnicia “si 
sfiiciunea aceasta a sufletului prin aseme- 
nea sclavie continuă“ (trad, Elefterie 
Bezdechi, 1924), 

Ideea nivelării oamenilor prin procedeul se- 
lecţiei inverse (nu cel mai bun, ci'cel mai in- 
«“ipabil și cel mai manevrabil trebuie să-i con- 
ducă pe ceilalţi) nu a fost subliniată în mod 
expres în cartea lui I, Raţiu. Anul 1949 nu-i 
putea oferi încă dezolanta imagine a ruinării 
vulturii în statele devenite comuniste prin 
dizolvarea academiilor „burgheze“ si 4 inele 
liților scriitorilor „burgheji“, distrugere ce a 


avut drept urmare _vicierea totală a scării de 
valori culturale, „Comunismul este un cancer 
tocial, — spunea "Ţuţea. Unde se instalează ră- 
mine pustiu. În Rusia, de pildă, e o secetă cul- 

turală teribilă, în pofida virturilor literare re- 
marcabile“ (Petre Ţuţea, Între Dumnezeu și 
neamul meu, ed. Anastasia 1992, p. 369). 

În capitolul „Comunism și existențialism“ lon 
Raţiu face o paralelă între filosofia materialis- 
tă, de sorginte marxistă și existenţialism. Am- 
bele, scrie autorul, au în comun negarea lui 
Dumnezeu și a moralei creștine ca fundament 
al ordinii sociale. 

Existenţialismul, scrie Ion Raţiu, respinge 
orice morală cu excepţia „moralei subiective“. 
Existenţa omului nu este precedată de esența 
sa. Omul „se face singur“, își creează propria 
esenţă, printr-o alegere liberă a faptelor sale. 

Contorm moralei existenţialiste, nu există 
bine sau rău cu excepţia mai binelui, pe care 
existențialistul l-a ales. 

La aceste juste caracterizări, vom adăuga 
faptul că, în ţările cu regim comunist, s-a pu- 
tut observa existenţa unei forme hibride a ce- 
lor două. La început, nevoia de afirmare a de- 
terminat o făţișă aderare la filosofia marxistă. 
Cînd afirmarea s-a realizat şi cel în cauză are, 
datorită notorietății cîştigate, o mai mare li- 
bertate de acţiune, el va trece de partea existen- 
țialismului ateu. Am numit această trecere 
spontană de la filosofia marxistă la existenţia- 
lism, „formă hibridă“ deşi cunoaștem reproșul 
ce ar putea fi adus, anume că prima poziție era 
un bir ce trebuia plătit și că a fost practicată 
fără o convingere intimă. Din păcate experiența 
comunistă de îndoctrinare, prin cît mai dese 
prilejuri de repetare a ideologiei (prilejuri ofe- 
rite din abundență), și-a dovedit din plin efi- 
cienţa. Chiar și cei care au impresia că s-au eli- 
berat de vechea dogmă, adoptată din interes şi 
fără sinceritate, păstrează, intrate în subcon- 
știent, fragmente de idei și de vocabular. Odată 
scăpaţi de constrîngeri, ei nu mai sînt capabili 
să-și modifice-cu adevărat vechea scară de va- 
lori, care le-a fost inoculată și pe care au mai 
ajustat-o, cu trecerea timpului. 

Un exemplu elocvent în această privinţă, l-a 
oferit lista primelor cărţi care urmau să fie pu- 

Dlicate de Editura Humanitas, fosta Editură Po- 
litică. Lista cărţilor, ca şi numele noilor colec- 
|ii, puteau foarte bine să figureze în planul 
«ditorial din timpul lui Ceauşescu. Chiar şi 
V'enomenul Pitești a lui Virgil Ierunca, — lu- 
crare ce aruncă o lumină asupra sistemului so- 
viotic de distrugere a oricărei morale prin abo- 
livva diferenţei dintre bine și rău, dintre 
victimă și călău, — nu aduce în fapt nici o 
uchimbare în scara de valori ce domnește de 
peste 40 de ani în România. Mărturiile des- 
pre atrocitățile comise ca și dezvăluirea corup- 
|ici, a realei „griji faţă de om“ sau a catastro- 
falvi stări economice pot intra la rubrica „s-au 
[icut și greșeli“ dar doctrina e bună, e „uman- 
ni“; numai aplicarea ei a fost defectuasă şi 
trebuie îmbunătăţită. 

Dar „Fenomenul Piteşti“ nu a fost o „,varian- 
(i românească“ a represiunii comuniste. cum 
ucrie Florin Sicoe într-unul din articolele din 
“vria Burghezia tragică (Rev. Contemporanul — 
Ideea Europeană, 27.03.1992). Diabolicul pro- 
cvdeu de nimicire a omenescului sentiment de 
compasiune în fața schingiuirii semenului prin 
lransformarea victimei în călău a fost introdus 
în pușcăriile române de slujitorii K.G.B.-ului 
de teapa lui Nikolski. Acest dement procedeu de 
lortură a fost abandonat în acelaşi mod cum a 
lost inițiat, adică executînd niște ordine pri- 
mite „de la centru“, ori „centrul“ nu se afla 
lu Pitești și nici la București. 

Critica de suprafaţă a fost constant, mai mult 
sau mai puţin admisă chiar în comunism, cu 
singura grijă ca nu oricui să-i fie permisă o 
atare îndrăzneală. Cu totul interzisă a fost din- 
lotdeauna critica bazei comunismului, Ori, toc- 
mai o astfel de critică, ce pătrunde în esența 
sistemului, întreprinde Ion Raţiu. O șansă de 
schimbare a scării de valori ar fi adus-o publi- 
carea în tiraj maxim la respectiva editură a 
cărţii Moscova sfidează lumea. 

Rămîne de adăugat faptul că existențialismul 
ateu poate oferi avantajul credinţei că tot ce 

face cel ce a ales o asemenea cale este presu- 
pus a da formă omenirii, împreună cu edifica- 
rea propriei persoane ; căci el nu rămîne neș- 
iiut în singurătatea sa, ci este făcut cunoscut 
pentru a servi şi altora drept exemplu. 

Ilustrativă în acest sens este cartea care se 
remarcă prin frumuseţea stilului în care sînt 
tratate unele probleme ce s-ar putea înscrie în 
tipologia moralei existenţialiste. Este vorba de 
Minima moralia (Ed. Cartea Românească, 1988) 
a lui A. Pleșu *. Lucrarea a ocazionat apariția 
unei recenzii deosebit de bune, scrisă de Mir- 
cea Martin (Revista Viaţa Românească, nr. 1], 
1988). Recenzentul, dovedind un surprinzător 
spirit filosofic, reușește să adune ideile care se 
găsesc disparate în paginile cărţii lui Pleșu, for- 
mată dintr-o suită de eseuri literare. După cum 
ne spune titlul recenziei, cartea lui A. Pleșu ar 
propune o nouă „artă de a fi moral“, deosebită 
de morala obişnuită, prin refuzul prescripţiilor 
convenționale sau ale bunului simţ, preferînd 
în locul acestora o „lege morală a excepţiei“ ca 
„operă individuală“, 

In plan moral, cele scrise de Ion Raţiu în 
încheierea cărţii sale nu îl arată atît de dornice 
de originalitate, știut fiind că domeniul morali- 
tății este cel mai puţin potrivit pentru așa ceva. 
Ion Raţiu este dintre aceia care recunosc va- 
loarea moralei creștine, singura morală în care 
răul nu se confundă cu binele și binele cu „mai 
binele ales“ (morala existenţialistă), minciuna 
nu poate lua locul adevărului în fraze ce înşiră 
vorbe sforăitoare (morala comunistă), iar omul 
rămîne om în fața lui Dumnezeu și nu este 
dezumanizat în numele „umanităţii”:. 


(Publicat în revista de cultură ARCA, nr. 4, 1991). 


* NOTĂ : Îm 1991 Minima Moralia a apă- 
rut în traducere franceză sub titlul Ethique de 
Robinson, titlul inițial fiind împrumutat de la 


o carte a lui Theodor Ador icată 
în 1956, no, publicată 


